**Projektu iesniegumu vērtēšanas kritēriji**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021.-2027. gadam |
| Prioritātes numurs un nosaukums | 2.1. Klimata pārmaiņu mazināšana un pielāgošanās klimata pārmaiņām |
| Specifiskā atbalsta mērķa numurs un nosaukums | 2.1.3. Veicināt pielāgošanos klimata pārmaiņām, risku novēršanu un noturību pret katastrofām |
| Specifiskā atbalsta mērķa pasākuma numurs un nosaukums | 2.1.3.1. Pašvaldību pielāgošanās klimata pārmaiņām |
| Projektu iesniegumu atlases veids | Atklāta projektu iesniegumu atlase  |
| Atbildīgā iestāde | Vides aizsardzības un reģionālās attīstības ministrija  |
| **1. VIENOTIE KRITĒRIJI** | **Kritērija ietekme uz lēmuma pieņemšanu****(P, N/A\*)** |
| Vienotie un vienotie izvēles kritēriji un to piemērošanas skaidrojumi nosakāmi atbilstoši Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodikā 2021.–2027. gadam noteiktajam. |
| **2. SPECIFISKIE ATBILSTĪBAS KRITĒRIJI** | **Kritērija ietekme uz lēmuma pieņemšanu****(P, N/A\*)** |
| 2.1. | Projekts ir pamatots pašvaldības attīstības programmā (pielāgošanās klimata pārmaiņām stratēģijā), tai skaitā iekļauts investīciju plānā. | P |
| 2.2. | Projektā paredzētās darbības atbilst Latvijas pielāgošanās klimata pārmaiņām plānam laika posmam līdz 2030. gadam[[1]](#footnote-2) vai Ministru kabineta 2020. gada 26. augusta rīkojumam “Par Valsts civilās aizsardzības plānu”[[2]](#footnote-3). | P |
| 2.3. | Projekta īstenošanas laikā un projekta dzīves cikla laikā nekustamais īpašums, kurā tiks veiktas projektā paredzētās darbības, pieder projekta iesniedzējam vai projekta sadarbības partnerim (ja attiecināms), vai ir tā valdījumā, vai ir panākta vienošanās ar nekustamā īpašuma īpašnieku vai tā tiesisko valdītāju par nekustamā īpašuma bezatlīdzības turējumu vai apbūves tiesību, un īpašuma, valdījuma tiesības vai apbūves tiesība ir nostiprināta zemesgrāmatā (ja attiecināms).  | P |
| 2.4. | Projekta darbības paredzēts īstenot, ievērojot vismaz divus no trim Jaunā Eiropas “Bauhaus” principiem (ja attiecināms): estētika, ilgtspēja, iekļautība, tai skaitā, nodrošinot projekta iekļaušanos apkārtējā ainavā, dabā balstīto risinājumu, universālā dizaina principu ievērošanu:2.4.1. estētika – projektā ir funkcionāli pamatota arhitektūras, dizaina, mākslas un kultūras komponente saskaņā ar kultūras mantojumu, ainavu un vietas identitāti;2.4.2. ilgtspēja – projektā ir paredzēti ekonomiski pamatoti dabā balstīti risinājumi;2.4.3. iekļautība – projekts nodrošina dažādu grupu intereses un vajadzības, kā arī līdzvērtīgas infrastruktūras izmantošanas iespējas saskaņā ar universālā dizaina principiem. | P, N/A |
| 2.5. | Projektā paredzēts Sociāli atbildīgs publiskais iepirkums[[3]](#footnote-4) būvdarbu vai preču vai pakalpojumu iepirkumā (ja attiecināms). | P, N/A |
| 2.6. | Projektā paredzētie ieguldījumi ir ekonomiski pamatoti, tostarp ir iekļauts izvērtējums par investīciju uzturēšanai un ilgtspējai nepieciešamo finansējuma un darbību kopumu projekta dzīves cikla laikā. | P |
| 2.7. | Projekts sinerģijā ar ieguldījumiem infrastruktūrā paredz ieguldījumus civilās aizsardzības stiprināšanai klimata pārmaiņu seku gadījumā (ja attiecināms). | P, N/A |
| 2.8. | Projekta iesniegums atbilst komercdarbības atbalsta nosacījumiem atbilstoši MK noteikumos par pasākuma īstenošanu noteiktajam (ja attiecināms).  | P, N/A |
| **2.9. Horizontālā principa “Nenodarīt būtisku kaitējumu” specifiskie atbilstības kritēriji** |
| 2.9.1. | Projekta ietvaros radītie elektrisko un elektronisko iekārtu atkritumi un citi atkritumi tiek apsaimniekoti atbilstoši normatīvo aktu prasībām: tiks nodrošināta to savākšana, atkalizmantošana, sagatavošana pārstrādei un reģenerācijai, pārstrāde vai reģenerācija sadarbībā ar attiecīgu piesārņojošās darbības atļaujas saņēmušu komersantu (ja attiecināms). | P, N/A |
| 2.9.2. | Ja projekts ietver neizmantojamas būves vai lietošanai bīstamas ēkas vai citu vidi degradējošu objektu nojaukšanu, tad projekta iesniedzējs apliecina, ka vismaz 70 procenti (pēc masas) no nebīstamiem būvgružiem un ēku nojaukšanas atkritumiem, kas būvlaukumā radušies būvniecības laikā (izņemot dabiskos materiālus), tiks sagatavoti atkalizmantošanai, pārstrādei un citu materiālu reģenerācijai (tostarp aizbēršanas darbībām, kurās atkritumus izmanto citu materiālu aizstāšanai) (ja attiecināms). | P, N/A |
| 2.9.3. | Projekta ietvaros radītie azbestu saturoši materiāli tiek apstrādāti un transportēti atbilstoši normatīvajiem aktiem par darba aizsardzības prasībām darbā ar azbestu un azbesta atkritumu apsaimniekošanu (ja attiecināms).   | P, N/A |
| 2.9.4. | Ja darbības projekta ietvaros ir plānotas īpaši aizsargājamās dabas teritorijās, tad tās ir saskaņā ar konkrētās teritorijas dabas aizsardzības plānu un netiek pieļauta dzīvotņu un sugu stāvokļa pasliktināšanās (ja attiecināms). Darbībām, kas projekta ietvaros tiek plānotas ārpus īpaši aizsargājamām dabas teritorijām, jābūt plānotām tā, lai nepasliktinātu ietekmi uz Eiropas Savienības nozīmes aizsargājamām dzīvotnēm, retām un aizsargājamām sugām un mikroliegumiem (ja attiecināms). | P, N/A |
| 2.9.5. | Projektā tiks nodrošināts, ka būvniecības procesa laikā tiks ievērotas prasības par koku ciršanas aizliegumu putnu ligzdošanas periodā un nodrošināta esošo koku veselības stāvokļa aizsardzība, tai skaitā nekaitējot koku saknēm (ja attiecināms). | P, N/A |
| 2.9.6. | Projektā tiek ievēroti zaļā publiskā iepirkuma kritēriji, veicot iepirkuma procedūras, kā arī zaļais publiskais iepirkums paredzēts vismaz vienai būvdarbu vai preču, vai pakalpojumu grupai papildu tām preču un pakalpojumu grupām (ja attiecināms), kurām obligāti piemērojams zaļais publiskais iepirkums saskaņā ar nacionālajiem normatīvajiem aktiem par prasībām zaļajam publiskajam iepirkumam un to piemērošanas kārtību. | P, N/A |
| 2.9.7. | Projektā paredzētās darbības veicinās piesārņojuma mazināšanos vai tā kontroli ūdens, gaisa vai zemes ekosistēmās (ja attiecināms), un ūdens resursu ilgtspējīgu izmantošanu. | P, N/A |
| **2.10. Horizontālo principu “Energoefektivitāte pirmajā vietā” un “Klimatdrošināšana”  specifiskie atbilstības kritēriji** |
| 2.10.1. | Projekta iesniegumā iekļautas darbības (ja attiecināms), kas paredz enerģijas ietaupījumu vai pāreju uz atjaunojamajiem energoresursiem, vai pasākumus, kas kopumā vai daļēji ir aizstājami ar izmaksefektīviem, tehniski, ekonomiski un videi nekaitīgiem alternatīviem pasākumiem, un vienlīdz efektīvi nodrošina attiecīgo mērķu sasniegšanu.  | P, N/A |
| 2.10.2. | Projektā paredzētās darbības veicinās pielāgošanos klimata pārmaiņām un infrastruktūras projektos paredzētajām darbībām ir veikts klimata risku izvērtējums un paredzēti risku mazinoši pasākumi. | P |
| **3. KVALITĀTES KRITĒRIJI** | **Vērtēšanas sistēma** |
|  | Projekta efektivitāte (K1):K1 – projekta efektivitātes koeficientam, piešķir:* 2 punktus, ja projekta ieguldījumi, kas paredzēti “zaļās” infrastruktūras, kas izveidota vai jaunināta nolūkā pielāgoties klimata pārmaiņām, izvedei (ha) vai jaunizveidotas vai nostiprinātas piekrastes joslas un upju un ezeru krastu aizsardzības pret plūdiem (km) teritorijas izveidei, ir vairāk par 80%[[4]](#footnote-5) no attiecināmā Eiropas Reģionālās attīstības fonda (turpmāk – ERAF) finansējuma;
* 1.5 punktus, ja projekta ieguldījumi, kas paredzēti “zaļās” infrastruktūras, kas izveidota vai jaunināta nolūkā pielāgoties klimata pārmaiņām, izvedei (ha) vai jaunizveidotas vai nostiprinātas piekrastes joslas un upju un ezeru krastu aizsardzības pret plūdiem (km) teritorijas izveidei, ir intervālā no 70% līdz 80% no attiecināmā ERAF finansējuma;
* 1 punktu, ja projekta ieguldījumi, kas paredzēti “zaļās” infrastruktūras, kas izveidota vai jaunināta nolūkā pielāgoties klimata pārmaiņām, izvedei (ha) vai jaunizveidotas vai nostiprinātas piekrastes joslas un upju un ezeru krastu aizsardzības pret plūdiem (km) teritorijas izveidei, ir intervālā no 60% līdz 69% no attiecināmā ERAF finansējuma;
* 0 (nulle) punktus, ja projekta ieguldījumi, kas paredzēti “zaļās” infrastruktūras, kas izveidota vai jaunināta nolūkā pielāgoties klimata pārmaiņām, izvedei (ha) vai jaunizveidotas vai nostiprinātas piekrastes joslas un upju un ezeru krastu aizsardzības pret plūdiem (km) teritorijas izveidei, ir mazāk par 60% no attiecināmā ERAF finansējuma.
 | Projekta kopējais koeficients: Kk = 0.15K1 + 0.35K2 + 0.25K3 + 0.10K4 + 0.05K5 + 0.05K6 + 0.05K7,kur:Kk – kopējais koeficients;K1 – projekta efektivitātes koeficients;K2 – projekta atbilstības klimatiskajiem riskiem koeficients;K3 – projekta atrašanās vietas koeficients;K4 – projekta gatavības pakāpes koeficients;K5 – projekta horizontālā principa “Vienlīdzība, iekļaušana, nediskriminācija un pamattiesību ievērošana” koeficients;K6 – Baltijas jūras un Rīgas līča piekrastes atbalsta koeficients;K7 – projekta komplementaritātes koeficients.Kopējā koeficienta vērtību noapaļo līdz divām decimāldaļām aiz komata[[5]](#footnote-6). **Projektu ranžēšana notiek, ievērojot šādu algoritmu:**1. katram plānošanas reģionam noteiktais iniciāli maksimālais iespējamais pasākumā saņemamais finansējums ir 8 milj. EUR;
2. kad visi iesniegtie projektu iesniegumi ir izvērtēti un sarindoti secībā pēc kvalitātes kritērijos iegūtā punktu skaita, apstiprināti tiek projektu iesniegumi pa plānošanas reģioniem līdz tiek sasniegts reģionam iniciāli maksimālais iespējamais finansējuma apjoms (8 milj. EUR) **vai atlases kārtai paredzētais finansējuma apjoms (šajā gadījumā projektu iesniegumu apstiprināšanu tālāk neturpina)**;
3. **ja atlases kārtai paredzētais finansējuma apjoms vēl nav sasniegts, turpina projekta iesniegumu apstiprināšanu pēc principa, ja** projekta iesniegums, kurā norādītais finansējuma apjoms plānošanas reģiona ietvaros vērtēšanas laikā pārsniedz iniciāli iespējamo maksimālo finansējumu, **tas** tiek novietots ranžētās projektu iesniegumu secības beigās, priekšroku dodot nākamajam projekta iesniegumam, kurā norādītais finansējums iekļaujas attiecīgajam plānošanas reģionam iniciāli maksimāli pieejamā finansējuma ietvaros;
4. **tiklīdz plānošanas reģionu projektu iesniegumi finansējuma robežās ir apstiprināti** un, ja ir izveidojies finansējuma atlikums (ja kādā plānošanas reģionā nav sasniegts iniciāli maksimālais pieejamais finansējuma apjoms), tā vietā tiek apstiprināts projekta iesniegums, kas saņēmis visvairāk punktus kvalitātes kritērijos no cita plānošanas reģiona (kas savu iniciālo maksimāli pieejamo finansējumu bija sasniedzis).

Vienādu punktu gadījumā (izpildot ranžēšanas nosacījumus) priekšroka tiek dota projektam, kurā (ievērojot minēto secību):1. tiks sasniegta lielāka iznākuma rādītāja ““zaļā” infrastruktūra, kas izveidota vai jaunināta nolūkā pielāgoties klimata pārmaiņām” vērtība (ha);
2. tiks sasniegta lielāka nacionālā rādītāja “jaunizveidota vai nostiprināta piekrastes joslas un upju un ezeru krastu aizsardzība pret plūdiem” vērtība (km);
3. tiks veiktas darbības, lai pielāgotos lielākam skaitam klimatisku risku;
4. ir augstāka gatavības pakāpe (saņemts lielāks punktu skaits K4 kritērijā).
 |
|  | Projekta atbilstība klimatiskajiem riskiem (K2) – projektā tiek veikti pielāgošanās pasākumi klimata pārmaiņām jomās, kas visvairāk atbilst pašvaldības klimata profila riska klasei[[6]](#footnote-7) (karstuma viļņi, aukstuma viļņi, nokrišņu risks, sniega risks, vidējā gaisa temperatūra, gada nokrišņu daudzums):* 3. klase (3 punkti)
* 2. klase (2 punkti)
* 1. klase (1 punkts)

Punktus var summēt, ja projekts paredz pielāgošanās pasākumus vairākās jomās. Koeficienta maksimālā vērtība nepārsniedz 6 punktus. |
|  | Projekta atrašanās vieta (K3)Projekta atrašanās vietas koeficientam (K3) piešķir vērtību no 0 līdz 4 punktiem, kas veidojas no A + B + C kur:A – zaļās infrastruktūras tīklojuma pilnveidošana 1.0, ja teritorijā, kuras rādiuss no projekta īstenošanas vietas ir 500 m, atrodas apstādījumu[[7]](#footnote-8) zona, tai skaitā koku rinda ar vismaz 10 kokiem, publiski ūdeņi, kas pašvaldības teritorijas plānojumā vai lokālplānojumā noteikti kā funkcionālā zona “Ūdeņu teritorija” (Ū),vai jūras krasta līnija saskaņā ar Valsts zemes dienesta datiem;0.5, ja projekta darbība nodrošina “zaļās” infrastruktūras sasaisti ar īpaši aizsargājamu dabas teritoriju (izņemot dabas pieminekļus) vai par 1 ha lielāku mikroliegumu, vai Eiropas Savienības nozīmes dzīvotni līdz 2 km rādiusā no projekta īstenošanas vietas.Maksimālais punktu skaits A kritērijā 1.5 punktiB – projekta ietekme uz teritorijas iedzīvotājiem un apmeklētājiem 1.0, ja projektā vismaz viena darbība tiks īstenota teritorijā, kuras atļautās izmantošanas galvenais veids saskaņā ar teritorijas plānojumu vai lokālplānojumu ir “Daudzstāvu dzīvojamās apbūves teritorija (DzD)” vai “Jauktas centra apbūves teritorija (JC)”; 0.5, ja projekta iesniegumā ir aprakstīts un pēc pievienotā kartogrāfiskā materiāla redzams, ka paredzēta projekta attīstīšana vienā no šādiem gadījumiem:- pie mobilitātes punkta (projekta teritorija ietilpst mobilitātes punkta kadastra numura aptvertajā teritorijā vai robežojas ar to – kadastra numuriem ir vismaz viens kopīgs punkts), kas ir noteikts pašvaldības vai plānošanas reģiona teritorijas attīstības plānošanas dokumentā, lai ikvienam tā lietotājam nodrošinātu ērtus dažādu transporta veida savienojumus vienkopus, lai mazinātu nepieciešamību izmantot privāto autotransportu, piedāvājot sabiedrisko transportu un alternatīvus pārvietošanās veidus;- vietā, pie kuras (projekta teritorija ietilpst šīs vietas kadastra numura aptvertajā teritorijā vai robežojas ar to – kadastra numuriem ir vismaz viens kopīgs punkts) atrodas vismaz viena būve, kurā tiek sniegti valsts vai pašvaldības pakalpojumi;- teritorijā, kas tieši robežojas ar “Daudzstāvu dzīvojamās apbūves teritoriju (DzD)” vai “Jauktas centra apbūves teritoriju (JC)” (projekta teritorijas un tuvākās daudzstāvu dzīvojamās apbūves teritorijas vai jauktas centra apbūves teritorijas nekustamā īpašuma kadastra numuram ir vismaz viens kopīgs punkts).Maksimālais punktu skaits B kritērijā 1.5 punktiC – projekta ietekme uz applūšanas riska mazināšanu1.0, ja projekts atrodas nacionālas nozīmes plūdu riska teritorijā un tam netiek piešķirts atbalsts Eiropas Savienības Kohēzijas politikas programmas 2021. – 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” ietvaros;0.5, ja projektā paredzētā risinājumu attīstīšana atrodas applūstošajā teritorijā (10% applūduma varbūtība), kas norādīta teritorijas attīstības plānošanas dokumentā un ir telpiski identificējama, izmantojot TAPIS publisko sadaļu ģeoportālā (<https://geolatvija.lv/geo/tapis>) vai Latvijas Vides, ģeoloģijas un meteoroloģijas centra Latvijas plūdu riska un plūdu draudu kartes (<https://videscentrs.lvgmc.lv/iebuvets/pludu-riska-un-pludu-draudu-kartes>), vai pašvaldības teritorijas plānojuma .pdf formātu;0 – ja projektā nav paredzēti augstāk minētie pasākumi.Maksimālais punktu skaits C kritērijā 1.0 punkti |
|  | Projekta gatavības pakāpe (K4):Projekta gatavības pakāpes koeficientam (K4) piešķir vērtību no 0 līdz 1.5 punktiem:1.5 – ja visām projekta ietvaros plānotajām būvniecības darbībām būvatļaujā, apliecinājuma kartē vai paskaidrojuma rakstā ir veikta būvvaldes atzīme par projektēšanas nosacījumu izpildi vai ir paziņojums par būvniecību, vai iesniegta būvvaldes izziņa, kas apliecina, ka būvdarbiem būvatļauja, paskaidrojuma raksts, apliecinājuma karte vai paziņojums par būvniecību nav nepieciešami, un par visām būvniecības darbībām ir publicēts paziņojums par līguma slēgšanas tiesību piešķiršanu; 1 – ja visām projekta ietvaros plānotajām būvniecības darbībām būvatļaujā, apliecinājuma kartē vai paskaidrojuma rakstā ir veikta būvvaldes atzīme par projektēšanas nosacījumu izpildi, vai ir paziņojums par būvniecību, vai iesniegta būvvaldes izziņa, kas apliecina, ka būvdarbiem būvatļauja, paskaidrojuma raksts, apliecinājuma karte vai paziņojums par būvniecību nav nepieciešami;0.5 – ja visām projekta ietvaros plānotajām būvniecības darbībām sagatavots projektēšanas uzdevums un iesniegta indikatīva būvdarbu izmaksu aplēse (tāme);0 – nav izpildītas augstāk noteiktās prasības. |
|  | Projektā ir paredzētas darbības, **kas veicina horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu** (K5)Projekta horizontālā principa “Vienlīdzība, iekļaušana, nediskriminācija un pamattiesību ievērošana” koeficientam (K5) piešķir vērtību 0.5, 0.4, 0.3, 0.2 vai 0 punktus par projektā paredzētām darbībām, kas veicina vienlīdzību, iekļaušanu, nediskrimināciju un pamattiesību ievērošanu: 0.5 – ja ir pārsniegtas minimālā prasības katrā no pozīcijām;0.4 – ja ir pārsniegtas minimālās prasības divās no pozīcijām; 0.3 – ja ir pārsniegtas minimālās prasības vienā no pozīcijām;0.2 – ja paredzētas šādas pozīcijas: 3 vispārīgas horizontālā principa darbības, 1 specifiskā horizontālā principa darbība, 1 horizontālā principa rādītājs[[8]](#footnote-9) ( minimālais punktu skaits, minimālās prasības);0 – ja nav izpildītas augstāk noteiktās prasības.Gadījumā, ja projektā īstenojamo darbību dēļ nav iespējams piemērot horizontālā principa rādītājus, specifiskās horizontālā principa darbības, kā arī vairākas vispārīgās horizontālā principa darbības, koeficientam K5 piešķir vērtību:0.5 – ja tiek iekļauta viena vispārīgā horizontālā principa darbība (minimālās prasības);0 – ja netiek iekļauta neviena horizontālā principa darbība. |
|  | **Atbalsts Baltijas jūras un Rīgas līča piekrastei (K6)**Projekta Baltijas jūras un Rīgas līča piekrastes atbalsta koeficientam (K6) piešķir vērtību no 0 līdz 0.5 punktiem:0.5 – ja projektā investīcijas ir plānotas Valsts ilgtermiņa tematiskā plānojumā Baltijas jūras piekrastes publiskās infrastruktūras attīstībai noteiktajās attīstāmajās vietās, kas atbilst Administratīvo teritoriju un apdzīvoto vietu likuma 8. un 9. pantā noteiktajām apdzīvotajām vietām (pilsētām un ciemiem).0 – ja projektā nav paredzētas investīcijas augstāk minētajos objektos. |
|  | **Projekta komplementaritāte (K7)**Projekta komplementaritātes koefcientam piešķir vērtību no 0 līdz 0.5 punktiem: 0.5 – ja pašvaldības attīstības programmā, t.sk. investīciju plānā ir identificēts cits pasākums, kas vērsts uz siltumnīcefekta gāzu emisiju samazināšanu un novēršanu un / vai CO2 emisiju piesaisti, kuru pašvaldība īstenos par saviem budžeta līdzekļiem, un kurš tiks īstenots papildu projekta iesniegumā aprakstītajam pasākumam;0 – ja projektā cits nosacījumam atbilstošs klimatneitralitātes pasākums nav identificēts. |

\*P - precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā

N/A – kritērijs nav piemērojams (nav attiecināms) vai var netikt piemērots

1. <https://tap.mk.gov.lv/doc/2019_07/VARAMPl_27062019.1238.docx> [↑](#footnote-ref-2)
2. <https://likumi.lv/ta/id/317006-par-valsts-civilas-aizsardzibas-planu> [↑](#footnote-ref-3)
3. Saskaņā ar [Latvijas Sociālās uzņēmējdarbības asociācija](https://sua.lv/)s izstrādātajām vadlīnijām sociāli atbildīga publiskā iepirkuma īstenošanai (2020). Pieejamas: <https://www.iub.gov.lv/lv/media/658/download> [↑](#footnote-ref-4)
4. Iegūtie rezultāti tiek noapaļoti līdz veseliem skaitļiem. Ja iegūtā aprēķina rezultātā pirmais skaitlis aiz komata ir 5 vai vairāk, rezultātu noapaļo uz augšu, bet, ja rezultātā pirmais cipars aiz komata ir 4 vai mazāk, rezultātu noapaļo uz leju (piemēram, rezultātu 80.5 noapaļo uz 81 un piešķir 2 punktus, bet rezultātu 80.4 noapaļo uz 80 un pieškir 1.5 punktus) [↑](#footnote-ref-5)
5. Iegūtie rezultāti tiek noapaļoti līdz veseliem skaitļiem. Ja iegūtā aprēķina rezultātā pirmais skaitlis aiz komata ir 5 vai vairāk, rezultātu noapaļo uz augšu, bet, ja rezultātā pirmais cipars aiz komata ir 4 vai mazāk, rezultātu noapaļo uz leju [↑](#footnote-ref-6)
6. Atbilstoši Latvijas vides, ģeoloģijas un meteoroloģijas centra izstrādātajiem pašvaldību klimata profiliem, pieejams: <https://klimats.meteo.lv/pasvaldibu_apskati/> [↑](#footnote-ref-7)
7. Saskaņā ar Ministru kabineta 2013. gada 30. aprīļa noteikumu “Vispārīgie teritorijas plānošanas, izmantošanas un apbūves noteikumi” 2.4. apakšpunktu “apstādījumi – iekoptas un mākslīgi apaudzētas dabas teritorijas (piemēram, parki, dārzi, skvēri, alejas, koku rindas, ielu un ceļu stādījumi)” [↑](#footnote-ref-8)
8. Horizontālo principu rādītāji noteikti LM izstrādātajās vadlīnijās “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027) pieejamas: <https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027>. Piemērojamie horizontālā principa rādītāji: 1) objektu skaits, kuros ar ERAF ieguldījumiem ir nodrošināta vides un informācijas pieejamība (VINPI12); konsultatīva rakstura pasākumu par vides pieejamību personām ar dažādiem funkcionāliem traucējumiem (piemēram, vides piekļūstamības ekspertu konsultācijas būvprojekta izstrādes un pabeigšanas posmā) skaits (VINPI18). [↑](#footnote-ref-9)